**NÁVRH**

**OPATRENIE**

 **Ministerstva financií Slovenskej republiky**

 **z ...  2013**

**č. MF/17945/2013-74,**

**ktorým sa mení a dopĺňa opatrenie Ministerstva financií Slovenskej republiky z 13. decembra 2007 č. MF/25835/2007-74, ktorým sa ustanovujú podrobnosti o usporiadaní a označovaní položiek účtovnej závierky, obsahovom vymedzení týchto položiek a rozsahu údajov určených z účtovnej závierky na zverejnenie, o rámcovej účtovej osnove a postupoch účtovania pre podielové fondy, dôchodkové fondy a doplnkové dôchodkové fondy v znení neskorších predpisov**

Ministerstvo financií Slovenskej republiky podľa § 4 ods. 2 zákona č. 431/2002 Z. z.o účtovníctve v znení neskorších predpisov ustanovuje:

**Čl. I**

Opatrenie Ministerstva financií Slovenskej republiky z 13. decembra 2007 č. MF/25835/2007-74, ktorým sa ustanovujú podrobnosti o usporiadaní a označovaní položiek účtovnej závierky, obsahovom vymedzení týchto položiek a rozsahu údajov určených z účtovnej závierky na zverejnenie, o rámcovej účtovej osnove a postupoch účtovania pre podielové fondy, dôchodkové fondy a doplnkové dôchodkové fondy (oznámenie č. 646/2007 Z. z.) v znení opatrenia z 10. decembra 2008 č. MF/24545/2008-74(oznámenie č. 594/2008 Z.z.)**,** opatrenia z 27. decembra 2010 č. MF/027012/2010-74 (oznámenie č. 536/2010 Z.z.), opatrenia z 24. októbra 2011 č. MF/24041/2011-74 (oznámenie č. 368/2011 Z.z.), opatrenia zo 16. decembra 2011 č. MF/27547/2011-74 (oznámenie č. 567/2011 Z.z.), opatrenia z 22. marca 2012 č. MF/9713/2012-74 (oznámenie č. 120/2012 Z.z.) a opatrnia zo 14. decembra 2012 č. MF/23778/2012-74 (oznámenie č. 404/2012 Z.z.) sa mení a dopĺňa takto:

§ 4 ods. 2 znie:

„(2) Usporiadanie a obsahové vymedzenie položiek účtovnej závierky fondu je uvedené v prílohe č. 1 okrem účtovne závierky špeciálneho podielového fondu nehnuteľností, ktorá je uvedená v prílohe č. 2.“.

V § 21 ods. sa za slovo „pohľadávka“ sa vkladajú slová „ktorá je obstaraná na účel investovania majetku podielnikov (ďalej len „iná pohľadávka)“ a za slovo „fondu“ sa vkladajú slová „obstaraný na účel financovania fondu (ďalej len „finančný záväzok“)“.

Nadpis § 28a znie:

„**Účtovné metódy oceňovania majetkových podielov v obchodných spoločnostiach, ktoré nie sú reprezentované akciami alebo sú reprezentované neobchodovateľnými akciami“**

V § 28a ods. 1prvej vete sa za slovo „ktorý“ vkladajú slová „nie je reprezentovaný akciami alebo“.

V § 28a ods. 2 prvej vete sa za slovo „ktorý“ vkladajú slová „nie je reprezentovaný akciami alebo“.

Príloha č. 1 sa nahrádza prílohou č. 1 k tomuto opatreniu.

Príloha č. 2 sa nahrádza prílohou č. 2 k tomuto opatreniu.

Príloha č. 3 sa vypúšťa.

**Čl. II**

Toto opatrenie nadobúda účinnosť 1. januára 2014.

Peter Kažimír

 podpredseda vlády

 a minister financií